om ændring af afgørelse nr. 529/2013/EU med henblik på at indføre referenceværdierne for skovforvaltning, minimumsværdierne for definitionen af skov samt basisåret for emissioner for så vidt angår Kroatien

BEGRUNDELSE

Europa-Parlamentets og Rådets afgørelse nr. 529/2013/EU af 21. maj 2013 om regnskabsregler vedrørende drivhusgasemissioner og -optag i forbindelse med aktiviteter, der vedrører arealanvendelse, ændret arealanvendelse og skovbrug, og oplysninger om handlingsplaner, der vedrører disse aktiviteter, trådte i kraft den 7. juli 2013 efter offentliggørelsen i Den Europæiske Unions Tidende L 165 af 18.6.2013. Medlemsstaternes referenceniveauer for skovforvaltning, minimumsværdierne for definitionen af skov samt basisåret eller -perioden for emissioner fastsættes henholdsvis i afgørelsens bilag II, V og VI.

Som følge af Kroatiens tiltrædelse af Den Europæiske Union den 1. juli 2013 bør bilag II, V og VI til afgørelse nr. 529/2013/EU også indeholde det specifikke referenceniveau, værdierne for definitionen af skov og basisåret for emissioner, for så vidt angår Kroatien. Kroatien har meddelt Europa-Kommissionen disse oplysninger.

(1)Den foreslåede værdi for referenceniveauet er i overensstemmelse med den værdi, der er anført i tillægget til beslutning 2/CMP.7 om arealanvendelse, ændringer i arealanvendelse og skovbrug, og basisåret er i overensstemmelse med værdierne i Republikken Kroatiens indledende rapport inden for rammerne af Kyotoprotokollen.

Artikel 50 i akten om Kroatiens tiltrædelse udgør retsgrundlaget for ændringen. Ændringen skal vedtages af Rådet på forslag af Kommissionen.

1.BAGGRUND FOR FORSLAGET

Europa-Parlamentets og Rådets afgørelse nr. 529/2013/EU af 21. maj 2013 om regnskabsregler vedrørende drivhusgasemissioner og -optag i forbindelse med aktiviteter, der vedrører arealanvendelse, ændret arealanvendelse og skovbrug, og oplysninger om handlingsplaner, der vedrører disse aktiviteter, trådte i kraft den 7. juli 2013 efter offentliggørelsen i Den Europæiske Unions Tidende L 165 af 18.6.2013. Medlemsstaternes referenceniveauer for skovforvaltning, minimumsværdierne for definitionen af skov samt basisåret eller -perioden for emissioner fastsættes henholdsvis i afgørelsens bilag II, V og VI.

Som følge af Kroatiens tiltrædelse af Den Europæiske Union den 1. juli 2013 bør bilag II, V og VI til afgørelse nr. 529/2013/EU også indeholde det specifikke referenceniveau, værdierne for definitionen af skov og basisåret for emissioner, for så vidt angår Kroatien. Kroatien har meddelt Europa-Kommissionen disse oplysninger.

2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET

Artikel 50 i akten om Kroatiens tiltrædelse udgør retsgrundlaget for ændringen. Ændringen skal vedtages af Rådet på forslag af Kommissionen.

2015/0315 (NLE)

Forslag til

RÅDETS AFGØRELSE

om ændring af afgørelse nr. 529/2013/EU med henblik på at indføre referenceværdierne for skovforvaltning, minimumsværdierne for definitionen af skov samt basisåret for emissioner for så vidt angår Kroatien

RÅDET FOR DEN EUROPÆISKE UNION HAR —

under henvisning til akten om Republikken Kroatiens tiltrædelse, særlig artikel 50, og

ud fra følgende betragtninger:

(1)Medlemsstaternes referenceniveauer for skovforvaltning, minimumsværdierne for definitionen af skov samt basisåret eller -perioden for emissioner fastsættes henholdsvis i bilag II, V og VI til afgørelsen nr. 529/2013/EU.

(2)Som følge af Kroatiens tiltrædelse af Den Europæiske Union den 1. juli 2013 bør bilag II, V og VI til afgørelse nr. 529/2013/EU også indeholde det specifikke referenceniveau, værdierne for definitionen af skov og basisåret, for så vidt angår Kroatien.